«Гэта была фактычна першая краязнаўчая кніжка пра Горадню новай хвалі. Калі казаць пра першыя краязнаўчыя выданні да часоў «Кронана», то гэта былі афіцыйныя выданні, дзе было трошкі пра гісторыю пад адмысловым соусам, трошкі пра гаспадарку і прамысловасць і г.д. Гэта былі афіцыйныя альбомы, а такой жыццёвай гісторыі не было. Мы тады даведаліся, што гэта горад з велізарным масівам гісторыі. Увогуле, калі б не Алесь Пятровіч Госцеў, мяне дакладна не было б як гісторыка», – распавядае былы вучань Алеся Госцева, гарадзенскі гісторык Андрэй Вашкевіч.